text: Sains Alexis se waite mout forment;
   Le sien cier pére rapide bielement:
   "Sire", dist il, "un petitet m’entent:
   Jou te proiai trestot premierement
   Por l’amor Diu le pére omnipotent
   Et por l’enfant dont jou te voi dolent;
   Si me priestas chiertes mout bonement.
   Malades sui et enfers durement,
   Si ne puis mie monter el pavement;
   Mais or me fai un poi d’habitement
   Sos le degret ki dou palais deschent,
   Ou jou me puisse gesir paisiblement,
   Et si me pais de chel menut frament
   Ki dou manghier remaint devant te gent;
   Ke Damedius par sen comandement
   Te renge encore l’enfant en ten comant
   Dont tu as si le cuer triste et dolent."
  